wannaphong/clean_thaiwikipedia huggingface dataset:
# แครอล รักเธอสุดหัวใจ
แครอล รักเธอสุดหัวใจ  เป็นภาพยนตร์รักอิงประวัติศาสตร์ในปี 2015 กำกับโดยทอดด์ เฮย์เนส เขียนบทโดยฟิลลิส นากี ดัดแปลงจากนวนิยายรัก เดอะไพรซ์ออฟซอลต์ เมื่อปี 1952 โดยแพตทริเซีย ไฮสมิธ (ตีพิมพ์ซ้ำในชื่อ แครอล ในปี 1990) ภาพยนตร์แสดงนำโดยเคต แบลนเชตต์, รูนีย์ มารา, ซาราห์ พอลสัน, เจก เลซี และไคล์ แชนด์เลอร์ โดยมีฉากหลังเกิดขึ้นในนครนิวยอร์ก ระหว่างช่วงต้นทศวรรษ 1950 แครอล รักเธอสุดหัวใจ บอกเล่าความสัมพันธ์ต้องห้ามระหว่างช่างภาพหญิงผู้ทะเยอทะยานกับหญิงมีอายุที่ต้องเผชิญกับความยากลำบากในการหย่าร้าง

การพัฒนาของ แครอล รักเธอสุดหัวใจ เริ่มต้นในปี 1997 เมื่อนากีเขียนบทร่างแรก ต่อมาบริษัทสัญชาติบริติช ฟิล์ม4 โปรดักชันส์ ซึ่งมีเทสซา รอสส์ เป็นประธานเจ้าหน้าที่บริหารในขณะนั้น ได้ให้ทุนสนับสนุนในการพัฒนา แต่ต่อมาภาพยนตร์กลับประสบกับการพัฒนาที่ยากลำบาก เนื่องจากมีปัญหาด้านเงินทุน สิทธิ ความขัดแย้งด้านตารางเวลา และความสามารถในการเข้าถึง จากนั้นนัมเบอร์ 9 ฟิล์มส์ ก็เข้ามาอำนวยการสร้าง เมื่อเอลิซาเบธ คาร์ลเซนได้รับสิทธิ์ในนวนิยายเรื่องนี้ อีกทั้งยังร่วมอำนวยการสร้างโดยคิลเลอร์ฟิล์มส์ อันเป็นบริษัทที่มีรากฐานอยู่ในนิวยอร์ก ซึ่งได้เข้าร่วมการพัฒนาในปี 2013 หลังจากที่คริสทีน วาชอน ได้ทาบทามเฮย์เนสให้เป็นผู้กำกับ ภาพยนตร์เป็นการผลิตร่วมกันระหว่างประเทศสหราชอาณาจักรและสหรัฐ การถ่ายฉากสำคัญเริ่มต้นในเดือนมีนาคม 2014 ในเมืองซินซินแนติ รัฐไอโอวา และใช้เวลา 34 วัน ซึ่งผู้กำกับภาพ เอ็ดเวิร์ด ลาชแมน ถ่ายภาพยนตร์ด้วยกล้องฟิล์มซูเปอร์ขนาด 16 มม.

แครอล รักเธอสุดหัวใจ ฉายรอบปฐมทัศน์ในเทศกาลภาพยนตร์กานเมื่อวันที่ 17 พฤษภาคม 2015 และเข้าฉายในสหรัฐเมื่อวันที่ 20 พฤศจิกายน และในสหราชอาณาจักรเมื่อวันที่ 27 พฤศจิกายน ภาพยนตร์ทำเงินมากกว่า 42 ล้านดอลลาร์สหรัฐ จากงบประมาณการสร้าง 11 ล้านดอลลาร์สหรัฐ และได้รับการยกย่องอย่างกว้างขวางสำหรับการกำกับของเฮย์เนสและการแสดงของแบลนเชตต์และมารา อีกทั้งยังเป็นภาพยนตร์ที่ได้รับเสียงวิจารณ์ที่ดีที่สุดในปี 2015 แครอล รักเธอสุดหัวใจ ยังได้เข้าประกวดชิงรางวัลปาล์มทองคำในเมืองกาน ซึ่งมาราได้รับรางวัลนักแสดงนำหญิงยอดเยี่ยม โดยเสมอกับเอมมานูแอล เบอร์คอต ทั้งนี้ ภาพยนตร์ยังได้รับรางวัลมากมาย รวมถึงได้รับการเสนอชื่อเข้าชิงรางวัลออสการ์หกสาขา, รางวัลแบฟตาเก้าสาขา และรางวัลลูกโลกทองคำอีกห้าสาขา นอกจากนี้ ภาพยนตร์ยังได้รับรางวัลดอเรียนห้าสาขาและรางวัลจากนักวิจารณ์ภาพยนตร์นิวยอร์ก, สมาคมนักวิจารณ์ภาพยนตร์ลอสแอนเจลิส และสมาคมนักวิจารณ์ภาพยนตร์แห่งชาติ ภาพยนตร์ยังได้รับการเสนอชื่อให้เป็นภาพยนตร์ที่ดีที่สุดหลายรายการและได้รับการจัดอันดับจากสถาบันภาพยนตร์อังกฤษให้เป็นภาพยนตร์แอลจีบีทีที่ดีที่สุดตลอดกาลและยังได้รับการเสนอชื่อให้เป็นหนึ่งในภาพยนตร์ที่ยิ่งใหญ่ที่สุดในศตวรรษที่ 21 โดยบีบีซี
# อิสยาห์ 6
อิสยาห์ 6  เป็นบทที่ 6 ของหนังสืออิสยาห์ในคัมภีร์ฮีบรูหรือพันธสัญญาเดิมในคัมภีร์ไบเบิลของศาสนาคริสต์ หนังสืออิสยาห์ประกอบด้วยเนื้อหาคำเผยพระวจนะซึ่งถือกันว่าเป็นผลงานของผู้เผยพระวจนะอิสยาห์ และเป็นหนังสือเล่มหนึ่งในหมวดหนังสือผู้เผยพระวจนะTheodore Hiebert, et al. 1996. The New Interpreter's Bible: Volume VI. Nashville: Abingdon. บทที่ 6 ของหนังสืออิสยาห์บันทึกถึงการทรงเรียกอิสยาห์ให้เป็นผู้ส่งสารของพระเจ้ามาถึงประชาชนอิสราเอล

 ต้นฉบับ 
บทนี้เดิมเขียนด้วยภาษาฮีบรู บทแบ่งออกเป็น 13 วรรค 

 พยานต้นฉบับ 
บางสำเนาต้นฉบับในยุคต้นที่มีข้อความของบทนี้เป็นภาษาฮีบรูมีลักษณะเป็นต้นฉบับเมโซเรติก (Masoretic Text) ได้แก่ ฉบับไคโร (Codex Cairensis; ค.ศ. 895) หนังสือผู้เผยพระวจนะฉบับปีเตอส์เบิร์ก (Petersburg Codex of the Prophets; ค.ศ. 916) ฉบับอะเลปโป (Aleppo Codex; ศตวรรษที่ 10) และฉบับเลนินกราด (Leningrad Codex; ค.ศ. 1008) 

ชิ้นส่วนที่มีข้อความบางส่วนของบทนี้ในภาษาฮีบรูถูกพบในม้วนหนังสือเดดซี (ศตวรรษที่ 3 ก่อนคริสตกาลหรือหลังจากนั้น) ได้แก่:
 1QIsaa: สมบูรณ์
 4QIsaa (4Q55): วรรคที่หลงเหลือ: 4–7
 4QIsaf (4Q60): วรรคที่หลงเหลือ: 3–8, 10–13

ยังมีฉบับแปลเป็นภาษากรีกคอยนีที่รู้จักในชื่อเซปทัวจินต์ (ทำขึ้นในช่วงไม่กี่ศตวรรษสุดท้ายก่อนคริสตกาล) บางสำเนาต้นฉบับที่หลงเหลือในเซปทัวจินต์ ได้แก่ ฉบับวาติกัน (Codex Vaticanus; B; B; ศตวรรษที่ 4) ฉบับซีนาย (Codex Sinaiticus; S; BHK: S; ศตวรรษที่ 4) ฉบับอะเล็กซานเดรีย (Codex Alexandrinus; A; A; ศตวรรษที่ 5) และฉบับมาร์ชาล (Codex Marchalianus; Q; Q; ศตวรรษที่ 6)

 การอ้างอิงในพันธสัญญาเดิม 
 : ; 

 การอ้างอิงในพันธสัญญาใหม่ 
 : ; ; ; ; ; 

 นิมิตของอิสยาห์เกี่ยวกับพระยาห์เวห์ (6:1–7) 
 วรรค 1 
 ในปีที่กษัตริย์อุสซียาห์สิ้นพระชนม์ ข้าพเจ้าเห็นองค์เจ้านายประทับบนพระที่นั่งอันสูงส่งและรับการเทิดทูน และชายฉลองพระองค์ของพระองค์เต็มพระวิหาร THSV11
การอ้างอิงข้าม: 2 พงศาวดาร 26:16–21
ปีที่อุสซียาห์สิ้นพระชนม์ได้รับการประมาณว่าอยู่ราวปี 740 ปีก่อนคริสตกาลEdwin R. Thiele, The Mysterious Numbers of the Hebrew Kings (3rd ed.; Grand Rapids, MI: Zondervan/Kregel, 1983) 217Cambridge Bible for Schools and Colleges on Isaiah 6, accessed 11 March 2018 นักโบราณคดีวิลเลียม เอฟ. อัลไบรต์ (William F. Albright) ระบุช่วงเวลารัชสมัยของอุสซียาห์เป็น 783 – 742 ปีก่อนคริสตกาลAlbright, William F. (1945). "The Chronology of the Divided Monarchy of Israel." Bulletin of the American Schools of Oriental Research. No. 100 (Dec., 1945), pp. 16–22.

 วรรค 2 
thumb|ภาพวาดของเสราฟิม
เหนือพระองค์มีพวกเสราฟิมยืนอยู่ แต่ละองค์มีปีก 6 ปีก ใช้ 2 ปีกปิดหน้า ใช้ 2 ปีกปิดเท้า และใช้ 2 ปีกบินไป THSV11

 วรรค 3 
 ต่างก็ร้องต่อกันและกันว่า
"บริสุทธิ์ บริสุทธิ์ บริสุทธิ์ พระยาห์เวห์จอมทัพ
แผ่นดินโลกทั้งสิ้นเต็มด้วยพระสิริของพระองค์" THSV11

 ภารกิจของอิสยาห์จากพระยาห์เวห์ (6:8–13)
# โลเรนโซ เปลเลกรีนี
โลเรนโซ เปลเลกรีนี (, ; เกิดวันที่ 19 มิถุนายน พ.ศ. 2539) เป็นนักฟุตบอลอาชีพชาวอิตาลี ปัจจุบันเล่นในตำแหน่งกองกลางตัวรุกให้กับโรมาในเซเรียอา ซึ่งเขาทำหน้าที่เป็นกัปตันทีม และเล่นให้กับฟุตบอลทีมชาติอิตาลี

สถิติอาชีพ
สโมสร

สโมสรฤดูกาลลีกโกปปาอีตาเลียยุโรปรวมดิวิชันลงเล่นประตูลงเล่นประตูลงเล่นประตูลงเล่นประตูโรมา2014–15เซเรียอา10000010ซัสซูโอโล2015–16เซเรียอา19310—2032016–172861151348รวม47921515411โรมา2017–18เซเรียอา28310803732018–1925220613332019–2027122503432020–213471112347112021–222891012541142022–23324201444882023–242982010241102024–252522071343รวม22836133741631555โรมารวม22936133741631655รวมทั้งหมด27544154791736965

ทีมชาติ

ทีมชาติปีลงเล่นประตูอิตาลี2017102018802019312020312021512022422023202024101รวม366

เกียรติประวัติ
โรมา
 ยูฟ่ายูโรปาคอนเฟอเรนซ์ลีก: 2021–22
 รองแชมป์ ยูฟ่ายูโรปาลีก: 2022–23

ทีมชาติอิตาลี
 อันดับสาม ยูฟ่าเนชันส์ลีก: 2020–21, 2022–23

ส่วนตัว
 นักเตะยอดเยี่ยมประจำฤดูกาล โรมา: 2020–21
 ทีมยอดเยี่ยมประจำฤดูกาล ยูฟ่ายูโรปาลีก: 2020–21, 2022–23
 ประตูยอดเยี่ยมประจำเดือน เซเรียอา: กันยายน 2021, มกราคม 2022, มีนาคม 2022
 ทีมยอดเยี่ยมประจำฤดูกาล ยูฟ่ายูโรปาคอนเฟอเรนซ์ลีก: 2021–22
 นักเตะยอดเยี่ยมประจำฤดูกาล ยูฟ่ายูโรปาคอนเฟอเรนซ์ลีก: 2021–22
 ทีมยอดเยี่ยมประจำฤดูกาล เซเรียอา: 2023–24
# ริริอานะ โอโนะ
ประวัติ 
พ่อของเธอเป็นชาวญี่ปุ่นและแม่ของเธอเป็นลูกครึ่งอิหร่าน大野りりあな | 自費出版の幻冬舎ルネッサンス มีพี่ชาย

งานอดิเรกและความสามารถพิเศษได้แก่ ภาษามือ大野りりあな | 自費出版の幻冬舎ルネッサンス เต้นรำ (บัลเลต์ ฮิปฮอป เชียร์ลีดเดอร์ เฮาส์แจ๊ซแดนซ์)  ภาษาอังกฤษ, ว่ายน้ำ, อูกูเลเล, เปียโน, ร้องเพลง, คณิตศาสตร์
# โจเซฟ ลิสเตอร์
โจเซฟ ลิสเตอร์ บารอนลิสเตอร์ที่ 1 (, 5 เมษายน 1827 – 10 กุมภาพันธ์ 1912) เป็นศัลยแพทย์ นักวิทยาศาสตร์การแพทย์ นักพยาธิวิทยา และผู้บุกเบิกด้านการผ่าตัดฆ่าเชื้อ และเวชศาสตร์ป้องกัน โจเซฟ ลิสเตอร์ ปฏิวัติศาสตร์แห่งการผ่าตัดเช่นเดียวกับจอห์น ฮันเตอร์

แม้ลิสเตอร์จะไม่ได้มีความเชี่ยวชาญด้านเทคนิคการผ่าตัดมากนัก แต่เขามีบทบาทสำคัญในด้านอื่น ๆ การวิจัยเรื่องวิทยาแบคทีเรียและการติดเชื้อในแผล ได้พัฒนาเทคนิคการผ่าตัดของเขาขึ้นไปอีกระดับ การค้นพบ การวิเคราะห์ และแนวทางปฏิบัติของเขาได้เปลี่ยนโฉมหน้าวงการศัลยกรรมไปทั่วโลก

ลิสเตอร์มีผลงานที่โดดเด่นอยู่ 4 ประการ ในฐานะศัลยแพทย์ประจำโรงพยาบาลรอยัลกลาสโกว์ เขานำกรดคาร์โบลิก (ฟีนอลในปัจจุบัน) มาใช้เป็นสารฆ่าเชื้อสำหรับเครื่องมือผ่าตัด ผิวหนังของผู้ป่วย ไหมเย็บ ถุงมือแพทย์ และหอผู้ป่วย ส่งเสริมหลักการของการฆ่าเชื้อ เขาวิจัยเกี่ยวกับบทบาทของการอักเสบและการไหลเวียนของเลือดในเนื้อเยื่อต่อการสมานแผล
# Xxxโฮลิค (ภาพยนตร์)
Xxxโฮลิค  เป็นภาพยนตร์ญี่ปุ่นแนวเหนือธรรมชาติ ดาร์กแฟนตาซี ดราม่า ที่สร้างจากซีรีส์มังงะชื่อเดียวกันโดยกลุ่มศิลปินมังงะแคลมป์ ภาพยนตร์เรื่องนี้กำกับโดย มิกะ นินางาวะ เขียนบทโดย เอริกะ โยชิดะ ร่วมจัดจำหน่ายโดย Shochiku และ Asmik Ace และนำแสดงโดยโค ชิบาซากิ รับบท ยูกิ อิจิฮาระ และเรียวโนสุเกะ คามิกิ รับบท คิมิฮิโระ วาตานูกิ ภาพยนตร์เรื่องนี้เข้าฉายในญี่ปุ่นเมื่อวันที่ 29 เมษายน พ.ศ. 2565

ภาพยนตร์เรื่องนี้เป็นการดัดแปลงจากมังงะ Xxxโฮลิค เป็นภาพยนตร์คนแสดงเรื่องแรก และเป็นภาพยนตร์เรื่องที่สองต่อจาก xxxHolic: A Midsummer Night's Dream ในปี พ.ศ. 2548

เรื่องย่อ

นักแสดง

 โค ชิบาซากิ รับบทเป็น ยูกิ อิจิฮาระ เจ้าของร้านที่สามารถทำให้ความปรารถนาของผู้คนเป็นจริง
 เรียวโนะสุเกะ คามิกิ รับบทเป็น คิมิฮิโระ วาตานุกิ เด็กหนุ่มที่สามารถมองเห็นและถูกรบกวนโดย อายาคาชิ
 โฮคุโตะ มัตสึมุระ รับบทเป็น ชิซึกะ โดเมกิ เพื่อนร่วมชั้นของคิมิฮิโระที่อาศัยอยู่ในศาลเจ้า
 ทีน่า ทามาชิโระ รับบทเป็น ฮิมาวาริ คุโนงิ เพื่อนร่วมชั้นและคนที่คิมิฮิโระสนใจ
 ดาโฮโกะ และ เซเรน่า โมโตล่า รับบทเป็น มารุ และ โมโระ สิ่งมีชีวิตประดิษฐ์สองตนในร้านของยูกิ
 นานาเซะ นิชิโนะ รับบทเป็น เนโกะมุซุเมะ สาวที่มีลักษณะเหมือนแมว
 ริโฮะ โยชิโอกะ รับบทเป็น โจโรกุโมะ โยไคที่เกี่ยวข้องกับแมงมุม
 ฮายาโตะ อิโซมูระ รับบทเป็น อาคากุโมะ ผู้ใต้บังคับบัญชาของโจโรกุโมะที่หลงรักเธอ

นักแสดงคนอื่นๆ ได้แก่ ชูริ และ ซากุราโกะ โอฮาระ รับบทเป็น มิซากิ และแขกรับเชิญ เกสท์ #2 ลูกค้าของยูกิที่ถูกครอบงำโดย อายาคาชิ

การผลิต
การพัฒนา
ในเดือนพฤศจิกายน 2021 โชชิกุและแอสมิกเอซประกาศว่ากำลังสร้างภาพยนตร์คนแสดงจากซีรีส์มังงะ Xxxโฮลิค ของแคลมป์โดยมี มิกะ นินางาวะ กำกับภาพยนตร์ และเอริกะ โยชิดะ เขียนบทภาพยนตร์

ไอเดียการสร้างภาพยนตร์ xxxโฮลิค เกิดขึ้นกับ มิกะ นินางาวะ ผู้กำกับภาพยนตร์เรื่องนี้ ในปี 2012 ขณะที่เธอกำลังถ่ายทำภาพยนตร์เรื่อง Helter Skelter ซึ่งเป็นภาพยนตร์เรื่องที่ 2 ของเธอ นินางาวะ โทรไปหาโปรดิวเซอร์โดยไม่ได้นัดหมายล่วงหน้าเมื่อวันที่ 4 มกราคม 2013 และประกาศว่าเธอต้องการสร้างภาพยนตร์ที่ดัดแปลงจาก xxxโฮลิค มิกะ นินางาวะ เธอเองก็เป็นแฟนตัวยงของมังงะเรื่องนี้ เธอจึงมุ่งมั่นสร้างภาพยนตร์ที่ถ่ายทอดเสน่ห์ของเอเชีย โดยเฉพาะประเทศญี่ปุ่น

กำลังถ่ายทำ
ผู้กำกับนินางาวะกล่าวว่าการถ่ายทำเสร็จสิ้นในเดือนพฤศจิกายน พ.ศ. 2564

ดนตรี
เคย์อิชิโร่ ชิบุยะ จะแต่งเพลงประกอบภาพยนตร์ เพลงประกอบภาพยนตร์เรื่องนี้มีชื่อว่า "Habit" ขับร้องโดยวง เจป็อป เซไก โนะ โอวาริ 

เข้าฉาย
ภาพยนตร์เรื่องนี้เข้าฉายในโรงภาพยนตร์ในญี่ปุ่นเมื่อวันที่ 29 เมษายน พ.ศ. 2565

กระแสตอบรับ
บ็อกซ์ออฟฟิศ
ภาพยนตร์เรื่องนี้ติดอันดับ 5 จาก 10 อันดับแรกในบ็อกซ์ออฟฟิศของญี่ปุ่นในช่วงสุดสัปดาห์ที่เปิดตัว
# จังหวัดปัตตานีในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2512
การเลือกตั้งสมาชิกสภาผู้แทนราษฎรจังหวัดปัตตานี พ.ศ. 2512 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2512 กำหนดให้มีขึ้นในวันที่ 10 กุมภาพันธ์ พ.ศ. 2512 โดยแบ่งเขตการเลือกตั้งออกเป็น 1 เขตเลือกตั้ง มีสมาชิกสภาผู้แทนราษฎรได้ 2 คน จำนวนที่นั่งเท่าเดิมจากการเลือกตั้งครั้งก่อนเมื่อเดือนธันวาคม พ.ศ. 2500 แต่ละเขตเลือกตั้งจะมีสมาชิกสภาผู้แทนราษฎรได้เขตละ 2 คนรายงานวิเคราะห์ ผลการเลือกตั้งสมาชิกสภาผู้แทน 10 กุมภาพันธ์ 2512. กรมการปกครอง กระทรวงมหาดไทย. 2517

 ภาพรวม 

 ผลการเลือกตั้ง
# โชตะ อูมิโนะ
โชตะ อูมิโนะ, เกิดวันที่ 17 เมษายน พ.ศ. 2540 เป็นนักมวยปล้ำอาชีพชาวญี่ปุ่นปัจจุบันเซ็นสัญญากับนิวเจแปนโปรเรสต์ลิง (NJPW)

ชีวิตในวัยเด็ก
อูมิโนะ เกิดเมื่อวันที่ 13 เมษายน 1997 ในเขตพิเศษเซตากายะในโตเกียว ประเทศญี่ปุ่นเขาเป็นบุตรชายของฮิโรยูกิ อูมิโนะ ผู้ตัดสินของนิวเจแปนโปรเรสต์ลิง NJPW หรือเป็นที่รู้จักกันในชื่อในวงการว่า"Red Shoes Unno"

 การแข่งขันชิงแชมป์และความสำเร็จ 
 อีเอสพีเอ็น
 อยู่ในอันดับที่ 30 จาก 30 นักมวยปล้ำมืออาชีพอายุต่ำกว่า 30 ปีที่ดีที่สุดในปี พ.ศ. 2566
 โปรเรสต์ลิงอิลลัสเตรเตด
 อยู่ในอันดับที่ 334 จากนักมวยปล้ำเดี่ยว 500 อันดับแรกใน  PWI 500 ปี พ.ศ. 2562
Revolution Pro Wrestling
 Revolution Rumble พ.ศ. 2563
# อาลแบร์วีล
อาลแบร์วีล (, ; อาร์เปอตัง: Arbèrtvile) เป็นเมืองรองในจังหวัดซาวัว แคว้นโอแวร์ญ-โรนาลป์ทางตะวันออกเฉียงใต้ของฝรั่งเศส 
เมืองนี้มีชื่อเสียงจากการเป็นเจ้าภาพโอลิมปิกและพาราลิมปิกฤดูหนาว 1992 ใน ค.ศ. 2018 เทศบาลนี้มีประชากร 19,214 คน โดยมีผู้อาศัยอยู่ในพื้นที่เมือง 39,780 คนUnité urbaine 2020 d'Albertville (73401), INSEE, retrieved 20 June 2022.

ประชากร

ตราประจำตระกูล
thumb|left|200px|ตราประจำตระกูลของอาลแบร์วีล

ดูเพิ่ม
โอลิมปิกฤดูหนาว 1992
# จังหวัดปัตตานีในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2518
การเลือกตั้งสมาชิกสภาผู้แทนราษฎรจังหวัดปัตตานี พ.ศ. 2518 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2518 กำหนดให้มีขึ้นในวันที่ 26 มกราคม พ.ศ. 2518 โดยแบ่งเขตการเลือกตั้งออกเป็น 1 เขตเลือกตั้ง มีสมาชิกสภาผู้แทนราษฎรได้ 3 คน จำนวนที่นั่งเพิ่มจากการเลือกตั้งครั้งก่อนเมื่อปี พ.ศ. 2512 1 ที่นั่ง แต่ละเขตเลือกตั้งจะมีสมาชิกสภาผู้แทนราษฎรได้เขตละ 3 คนรายงานผลการเลือกตั้งสมาชิกสภาผู้แทนราษฎร 26 มกราคม 2518. กรมการปกครอง กระทรวงมหาดไทย. 2518

 ภาพรวม 

 ผลการเลือกตั้งแบบแบ่งเขต 
เขต 1
__NOTOC__

 เขตเลือกตั้งที่ 1 
เขตการเลือกตั้งที่ 1 ประกอบด้วยจังหวัดปัตตานีทั้งจังหวัด
# พิธีแห่นางแมว
พิธีแห่นางแมว  เป็นพิธีกรรมขอฝนโดยใช้แมวตามความเชื่อพื้นบ้านที่มีการจัดขึ้นในช่วงหน้าแล้ง ตั้งแต่เดือนพฤษภาคมจนถึงสิงหาคม สามารถพบได้ทั้งในภาคกลางกับภาคตะวันออกเฉียงเหนือของประเทศไทย และ ประเทศกัมพูชา

 รายละเอียด 
พิธีแห่นางแมวเป็นพิธีขอฝนที่ชาวนาในภาคกลางและภาคตะวันออกเฉียงเหนือของประเทศไทยนิยมทำกันมากที่สุด นอกจากนี้ยังมีการฉลองพิธีนี้ในประเทศกัมพูชา ถึงแม้ว่าจะยังไม่ชัดเจนว่าพิธีนี้มีต้นกำเนิดมาจากอารยธรรมเขมรหรือจากลาวในภายหลัง

พิธีแห่นางแมวมักจะใช้แมวสีสวาดหรือแมวสีดำ โดยจะถูกนำใส่ในตะกร้าทำจากไม้ไผ่หรือหวาย และปิดฝาเพื่อป้องกันไม่ให้แมวหลบหนีไป แมวที่มีสีคล้ายเมฆหรือสีดำจะถูกเลือกใช้เพราะเชื่อว่าจะนำมาซึ่งโชคลาภ ตะกร้านี้จะถูกแขวนไว้ที่เสาไม้หรือไม้ไผ่ที่มีคนหามสองคนคอยถืออยู่ พิธีเริ่มด้วยผู้สูงอายุในกลุ่มขอให้แมวนำฝนมาสู่แผ่นดิน หลังจากนั้นขบวนพร้อมวงดนตรีจะเดินผ่านถนนในหมู่บ้าน และขอให้ผู้คนที่ยืนดูสาดน้ำลงบนแมว

ขบวนแห่นางแมวจะจัดขึ้นเมื่อฝนแล้งจนกลายเป็นปัญหาสำหรับชาวนา โดยปกติชาวบ้านจะเริ่มปลูกข้าวทันทีเมื่อฝนมาหลังจากพิธีแรกนาขวัญในต้นเดือนพฤษภาคม หากไม่มีฝนตกหลังพิธีนี้ ชาวบ้านมักจะตัดสินใจจัดขบวนแห่นางแมว

ขบวนแห่นางแมวมีความคึกคักและมีชีวิตชีวาเหมือนการเต้นรำแบบตะร็อด โดยมีวงดนตรีที่ประกอบด้วยกลอง ฆ้อง ฉิ่ง และกรับ พร้อมกับการร้องเพลงซึ่งเนื้อเพลงจะใกล้เคียงกับเพลงโบราณที่แปลได้ว่า "ฝนเอ๋ยฝนจงตกมา เรามีน้อยนักในปีนี้ หากไม่มีฝน ข้าวของเราจะตาย"

ในกัมพูชาพิธีแห่นางแมวยังคงทำแบบดั้งเดิม แต่ในประเทศไทยพิธีนี้ได้รับการปรับเพื่อมิให้ถูกวิจารณ์ว่าเป็นการทารุณสัตว์ เพราะแมวกลัวน้ำมาก ในภาคอีสานบางครั้งจะใช้ตุ๊กตาหมีแทนแมว  นอกจากนี้ในจังหวัดอุตรดิตถ์ เด็ก ๆ และพ่อแม่จะใช้การแต่งตัวเป็นแมวแทนการใช้แมวจริง ชาวบ้านในตำบลธาตุทอง อำเภอหนองม่วงไข่ จังหวัดแพร่ จะทำแมวปลอมจากโครงไม้ไผ่และกาบมะพร้าวที่เรียกว่า "น้องสายฝน" ส่วนในบางพื้นที่มีการใช้ตุ๊กตาเฮลโลคิตตี้หรือโดราเอมอนแทนแมวจริงด้วย

 จุดประสงค์ 
พระยาอนุมานราชธน นักมานุษยวิทยาชาวไทย กล่าวว่า แมวไม่ชอบน้ำและถูกเชื่อมโยงกับการก่อให้เกิดภัยแล้งตั้งแต่สมัยโบราณ จึงมีการนำแมวมาอาบน้ำเพื่อปลดปล่อยคำสาปนั้น ขบวนแห่นี้มักเกี่ยวข้องกับราชพิธี และการเรียกว่า "นางแมว" แสดงถึงเกียรติที่ให้กับสัตว์ชนิดนี้ โดยแมวจะถูกแบกโดยจับใส่เสลี่ยง

เช่นเดียวกับพิธีกรรมบูชายุคกลางของยุโรป เช่น Kattenstoet ความหวังในการทำพิธีนี้คือการที่จะทำให้ "ฝนตกเป็นแมวเป็นหมา" (raining cats and dogs) อีกครั้ง หากแมวส่งเสียงร้องระหว่างพิธีจะหมายความว่าฝนจะตกในไม่ช้า คนเขมรและคนไทยหวังว่าฝนจะตกภายใน 3 ถึง 7 วันหลังพิธี พิธีแห่นางแมวนี้ช่วยเสริมสร้างความมั่นใจว่าฝนจะตก และนำความสามัคคีมาสู่ชุมชนเนื่องจากต้องใช้การทำงานร่วมกันของคนในหมู่บ้าน.
# สโมสรฟุตบอลคังว็อน
สโมสรฟุตบอลคังว็อน  เป็นสโมสรฟุตบอลเกาหลีใต้ที่ตั้งอยู่ในจังหวัดคังว็อน พวกเขาเข้าร่วมการแข่งเคลีกในฐานะสโมสรที่ 15 สำหรับฤดูกาล 2009 และสโมสรนี้ได้รับการสนับสนุนจากไฮวันรีสอร์ต

 ประวัติ 
คิม จิน-ซุน ผู้ว่าราชการจังหวัดคังว็อนได้ประกาศกำหนดการก่อตั้งสโมสรฟุตบอลระดับอาชีพสโมสรที่ 15 เพื่อเข้าร่วมในเคลีกเมื่อวันที่ 28 เมษายน ค.ศ. 2008 คณะกรรมการ "มูลนิธิสโมสรฟุตบอลในคณะกรรมการเตรียมความพร้อมคังว็อน" ได้รับการก่อตั้งขึ้นเมื่อวันที่ 18 มิถุนายน ค.ศ. 2008 เพื่ออำนวยความสะดวกแก่มูลนิธิ ซึ่งการเตรียมการก้าวหน้าไปพอสมควรจนภายในวันที่ 17 พฤศจิกายน ค.ศ. 2008 ได้มีผู้เล่น 14 คนเข้าร่วมสโมสรฟุตบอลคังว็อนในการเสนอชื่อครั้งแรก ต่อมา เมื่อวันที่ 20 พฤศจิกายน ค.ศ. 2008 สโมสรฟุตบอลคังว็อนได้จัดตั้งทีมเต็มรูปแบบชุดแรก โดยมีผู้เล่นทั้งหมด 23 คน รวมถึงผู้เล่นเก้าคนจากการดราฟต์เคลีก ค.ศ. 2009 และสโมสรฟุตบอลคังว็อนได้รับการก่อตั้งอย่างเป็นทางการเมื่อวันที่ 18 ธันวาคม ค.ศ. 2008 เพื่อเข้าสู่รูปแบบเคลีก ค.ศ. 2009
# เซเรน่า โมโตล่า
เซเรน่า โมโตล่า  เกิดเมื่อวันที่ 9 ตุลาคม พ.ศ. 2536 เป็นนางแบบแฟชั่น นักแสดง และนักร้องชาวญี่ปุ่น เธอเซ็นสัญญากับ Box Corporation เมื่ออายุ 16 ปี และเปิดตัวบนรันเวย์ที่งาน Amazon Fashion Week Tokyo F/W พ.ศ. 2560 เธอเป็นที่รู้จักในฐานะนางแบบหน้าปกของนิตยสาร Soen ตั้งแต่ปี พ.ศ. 2560

ได้รับบทนำในภาพยนตร์เรื่องแรกของเธอในภาพยนตร์ดราม่าชีวิตวัยรุ่นเรื่อง Girls' Encounter พ.ศ. 2561 เธอได้รับการยกย่องในปี พ.ศ. 2563 จากบทบาทนำในภาพยนตร์ดราม่าเรื่อง Voices in the Wind ซึ่งเธอได้รับรางวัล Kinema Junpo Award สาขานักแสดงหน้าใหม่ยอดเยี่ยม และได้รับการเสนอชื่อเข้าชิงรางวัลอื่น ๆ อีกหลายรางวัล

 ชีวิตในวัยเด็กและการศึกษา 
เซเรน่า โมโตล่า เกิดเมื่อวันที่ 9 ตุลาคม พ.ศ. 2536 ในโตเกียว ประเทศญี่ปุ่น และเป็นลูกคนเดียว พ่อของเธอเป็นชาวอเมริกันเชื้อสายอิตาลี และแม่ของเธอเป็นชาวญี่ปุ่น พ่อแม่ของเธอพบกันในสหรัฐอเมริกา ซึ่งแม่ของเธอกำลังทำงานเป็นครูสอนภาษาญี่ปุ่นในขณะนั้น ก่อนที่จะย้ายไปโตเกียวด้วยกัน ในวัยเด็กเธอได้รับการฝึกฝนในการเต้นฮิปฮอปตลอดช่วงประถมศึกษาและมัธยมศึกษา หลังจากจบมัธยมศึกษา เธอได้สมัครเรียนที่วิทยาลัยแฟชั่นบุงกะ เพื่อศึกษาด้านการตลาดและการจัดจำหน่ายแฟชั่น เธอได้ลาออกหลังจากเรียนสองปีเพื่อมุ่งเน้นไปที่อาชีพนางแบบของเธอ

 ผลงาน 
 ปี ชื่อ บทบาท หมายเหตุ  2017 Girls' Encounter สึมูกิ  2020 Voices in the Wind ฮารุกะ ซากุระ

 รางวัลและการเสนอชื่อเข้าชิง 
 รางวัล ปี หมวดหมู่ ผลงานที่ได้รับการเสนอชื่อ ผลลัพธ์  Japan Film Critics Awards 2020 Best New Actress My Father, the Bride and Black School Rules  Nikkan Sports Film Awards 2020 Rookie of the Year Voices in the Wind  Mainichi Film Awards 2021 Sponichi Grand Prix Rookie of the Year  Kinema Junpo Awards 2021 Best New Actress
# การเลือกตั้งสมาชิกสภาผู้แทนราษฎรจังหวัดศรีสะเกษ เขต 1 แทนตำแหน่งที่ว่าง มิถุนายน พ.ศ. 2552
การเลือกตั้งสมาชิกสภาผู้แทนราษฎรจังหวัดศรีสะเกษ เขต 1 แทนตำแหน่งที่ว่าง มิถุนายน พ.ศ. 2552 เป็นการเลือกตั้งสมาชิกสภาผู้แทนราษฎรศรีสะเกษ แทนที่ นายสุตา พรหมดวง ซึ่งลาออกจากตำแหน่ง

 ที่มา 

การเลือกตั้งซ่อมสมาชิกสภาผู้แทนราษฎรเขต 1 ศรีสะเกษ มิถุนายน พ.ศ. 2552 เกิดขึ้นเนื่องจากนายสุตา พรหมดวง ส.ส.ศรีสะเกษ พรรคประชาราช ได้ลาออกจากตำแหน่ง ส่งผลให้ตำแหน่ง ส.ส.ในเขตนี้ว่างลงหนึ่งตำแหน่ง คณะกรรมการการเลือกตั้ง (กกต.) จึงมีมติให้มีการเลือกตั้งซ่อมในวันอาทิตย์ที่ 28 มิถุนายน พ.ศ. 2552

 ผู้สมัคร 

 พรรค ผู้สมัคร หมายเลข   เพื่อไทย  สุรชาติ ชาญประดิษฐ์  <center>1<center>  ชาติไทยพัฒนา  สกุลทิพย์ อังคสกุลเกียรติ  <center>2<center>

พรรคเพื่อไทยมีมติส่ง นาย อภิชาติ ชาญประดิษฐ์ ลงสมัครเลือกตั้งซ่อมในครั้งนี้ ในส่วนของพรรคชาติไทยพัฒนา ได้มีมติส่ง นางสกุลทิพย์ อังคสกุลเกียรติ มารดาของนายสิริพงศ์ อังคสกุลเกียรติ อดีต ส.ส.ศรีสะเกษ พรรคชาติไทย ที่ถูกตัดสิทธิ์ทางการเมืองเป็นระยะเวลา 5 ปี

การเปิดรับสมัครมีขึ้นในวันที่ 4-8 มิถุนายน พ.ศ. 2552 ผู้สมัครทั้งหมดได้จับสลาก ผลปรากฏว่า นายสุรชาติ ได้หมายเลข 1 และนางสกุลทิพย์ได้หมายเลข 2 

 ผลการเลือกตั้ง 
เขตการเลือกตั้งที่ 1 ประกอบไปด้วยอำเภอเมืองศรีสะเกษ อำเภอกันทรารมย์ อำเภอราษีไศล อำเภอยางชุมน้อย อำเภอบึงบูรพ์ อำเภอพยุห์ อำเภอโพธิ์ศรีสุวรรณ และอำเภอศิลาลาด
# กลี (แมว)
กลี (ค.ศ. 2004 – 7 พฤศจิกายน ค.ศ. 2020) เป็นแมวจากอิสตันบูลที่เป็นที่รู้จักจากการอาศัยอยู่ในฮาเกียโซเฟีย ดึงดูดความสนใจจากนักท่องเที่ยวจนกลายเป็นเซเลบริตีทางอินเทอร์เน็ต กลีเกิดใน ค.ศ. 2004 และเติบโตที่ฮาเกียโซเฟีย กลีได้รับความสนใจจากสื่ออย่างมากเมื่อฮาเกียโซเฟียถูกเปลี่ยนเป็นมัสยิดใน ค.ศ. 2020 

กลีตายในวันที่ 7 พฤศจิกายน ค.ศ. 2020 ที่คลินิกสัตวแพทย์ในเลเวนต์ อิสตันบูล โดยมีประกาศว่าจะฝังในบริเวณฮาเกียโซเฟีย บัญชีอินสตาแกรม @hagiasophiacat สร้างขึ้นเพื่ออุทิศแด่กลี และมีผู้ติดตามตอนที่มันตายมากกว่า 118,000 คน

 ช่วงชีวิต 
กลีเกิดที่ฮาเกียโซเฟียใน ค.ศ. 2004 โดยเป็นลูกแมวของ Sofya และมีพี่น้องสองตัวชื่อ Pati กับ Kızım กลีมีลูกเพียงตัวเดียวที่เป็นแมวดำเจ็ทแบล็กที่ได้รับการตั้งชื่อว่า Karakız ("เด็กหญิงดำ") กลีกลายเป็นที่รักจากนักท่องเที่ยวที่เยี่ยมชมฮาเกียโซเฟีย ซึ่งตอนนั้นยังเป็นพิพิธภัณฑ์ และกลายเป็นสัญลักษณ์ของฮาเกียโซเฟีย กลีเริ่มมีชื่อเสียงครั้งแรกเมื่อบารัก โอบามาเยี่ยมชมฮาเกียโซเฟียใน ค.ศ. 2009 ทั้งเขากับเรเจป ไตยิป แอร์โดอันลูบคลำกลี หลังจากมีการประกาศว่าฮาเกียโซเฟียจะถูกแปลงเป็นมัสยิด มีการโพสต์ภาพกลีทั่วสื่อสังคมและมักกล่าวถึงในข่าว ทำให้มีชื่อเสียงในรอบใหม่ อิบราฮิม คาลึน โฆษกประธานาธิบดี กล่าวว่า: "แมวตัวนั้นมีชื่อเสียงมาก และมีอีกหลายตัวที่ยังไม่ได้มีชื่อเสียงอีก แมวตัวนี้จะอยู่ที่นั่น และแมวทั้งหมดได้รับการต้อนรับสู่มัสยิดของเรา"

กลีตายใน ค.ศ. 2020 ที่คลินิกสัตวแพทย์ในเลเวนต์ โดยได้รับการรักษาตั้งแต่วันที่ 24 กันยายน จากนั้นจึงฝังศพในสวนฮาเกียโซเฟีย
# โศกนาฏกรรมต่างโลกเริ่มต้นจากเดธมาร์ช
เป็นไลต์โนเวลญี่ปุ่นเขียนโดยฮิโระ ไอนานะ เริ่มเผยแพร่ทางออนไลน์ในปี พ.ศ. 2556 บนเว็บไซต์โชเซ็ตสึกะ นิ นาโร จนกระทั่งฟูจิมิ โชโบได้นำมาตีพิมพ์ ไลต์โนเวลเล่มแรกตีพิมพ์ในเดือนมีนาคม พ.ศ. 2557 มังงะที่ดัดแปลงโดยอายาเมะงุมุ ตีพิมพ์ในเอจ พรีเมี่ยม จนกระทั่งนิตยสารหยุดตีพิมพ์ จากนั้นจึงย้ายไปที่ดราก้อน เอจรายเดือน อนิเมะซีรีส์ทางโทรทัศน์ที่ดัดแปลงโดยสตดิโอซิลเวอร์ลิงก์และคอนเน็ค ออกอากาศตั้งแต่วันที่ 11 มกราคมถึง 29 มีนาคม พ.ศ. 2561

 สื่อ 
 ไลต์โนเวล 
ฮิโระ ไอนานะเริ่มตีพิมพ์โศกนาฏกรรมต่างโลกเริ่มต้นจากเดธมาร์ชเป็นครั้งแรกในรูปแบบเว็บโนเวลบนเว็บไซต์โชเซ็ตสึกะ นิ นาโรใน พ.ศ. 2556 ก่อนที่จะตีพิมพ์ซ้ำในรูปแบบไลต์โนเวลพร้อมภาพประกอบโดย shri เล่มแรกตีพิมพ์โดยสำนักพิมพ์ฟูจิมิ โชโบในเดือนมีนาคม พ.ศ. 2557 จนถึงปัจจุบันมีการตีพิมพ์เป็นเล่มจำนวน 30 เล่ม ไลต์โนเวลได้รับการแปลและตีพิมพ์เป็นภาษาไทยโดยสำนักพิมพ์เฟิร์ส เพจ โปร

 มังงะ 
วาดภาพโดยอายาเมะงุมุ เริ่มตีพิมพ์มังงะที่ดัดแปลงในนิตยสารเอจ พรีเมี่ยมของฟูจิมิ โชโบ ในเดือนธันวาคม พ.ศ. 2557 เอจ พรีเมี่ยมได้หยุดตีพิมพ์ฉบับที่ 49 เมื่อวันที่ 9 กรกฎาคม พ.ศ. 2559 และมังงะเป็นหนึ่งในห้าเรื่องที่ถูกโอนไปยังดราก้อน เอจรายเดือน ได้รับการแปลเป็นภาษาไทยโดยสำนักพิมพ์เฟิร์ส เพจ โปร

อากิระ เซกามิเปิดตัวมังงะภาคก่อนในชื่อ, ดัดแปลงจากเรื่องสั้นชื่อเดียวกันใน โศกนาฏกรรมต่างโลกเริ่มต้นจากเดธมาร์ช: Ex ในนิตยสารมังงะโชเน็งของฟูจิมิ โชโบ ดราก้อน เอจรายเดือน เมื่อวันที่ 9 กุมภาพันธ์ พ.ศ. 2561 มังงะจบลงเมื่อวันที่ 9 กรกฎาคม พ.ศ. 2561

มังงะเรื่องแยกจากกูร์เมต์โดยสึรุมิ ชื่อ Death March kara Hajimaru Isekai Kōfukukyoku เริ่มตีพิมพ์เป็นตอนในดราก้อน เอจรายเดือนในฉบับเดือนกุมภาพันธ์ พ.ศ. 2565 ที่เผยแพร่เมื่อวันที่ 8 มกราคม พ.ศ. 2565 โดยมีตัวเอกอยู่ที่ตัวละครลูลู่

 อนิเมะ 
การดัดแปลงเป็นอนิเมะได้รับการประกาศผ่านวงดนตรีรอบด้านในมังงะตอนที่ 4 เมื่อวันที่ 10 ธันวาคม พ.ศ. 2559 ซีรีส์โทรทัศน์นี้กำกับโดยชิน โอนุมะ จาก ซิลเวอร์ลิงก์และคอนเน็ค พร้อมด้วยสคริปต์ที่เขียนโดยเคนตะ ชิโมยามะ ขณะที่โชโกะ ทากิโมโตะเป็นผู้ออกแบบตัวละคร MONACA เป็นผู้แต่งเพลงที่ DIVE II Entertainment ซีรีส์นี้ออกอากาศตั้งแต่วันที่ 11 มกราคมถึง 29 มีนาคม พ.ศ. 2561 ทางช่อง เอที-เอ็กซ์ และออกอากาศเพิ่มเติมทางช่องโตเกียวเอ็มเอ็กซ์และ บีเอส11 มีความยาว 12 ตอน และครอบคลุมไลต์โนเวล 3 เล่มแรก เพลงเปิดคือ  ร้องโดย Run Girls, Run! ในขณะที่เพลงปิดคือ  ร้องโดย Wake Up, Girls!

มีการประกาศสร้างภาคต่อของซีรีส์อนิเมะในเดือนพฤศจิกายน พ.ศ. 2567
# วัดตึก
วัดตึก สามารถหมายถึง

 วัดชัยชนะสงคราม ในเขตสัมพันธวงศ์ กรุงเทพมหานคร ชื่อเดิมว่าวัดตึก
 แยกวัดตึก ตั้งชื่อตามวัดดังกล่าว
 วัดเทพลีลา ในเขตบางกะปิ กรุงเทพมหานคร ชื่อเดิมว่าวัดตึก
 วัดตึก ในอำเภอเมืองนนทบุรี จังหวัดนนทบุรี
 วัดตึก ในอำเภอพระนครศรีอยุธยา จังหวัดพระนครศรีอยุธยา
 วัดตึกมหาชยาราม ในอำเภอเมืองสมุทรสาคร จังหวัดสมุทรสงคราม
 วัดศาลาตึก ในอำเภอกำแพงแสน จังหวัดนครปฐม
# จารึกเยฮีมิลก์
จารึกเยฮีมิลก์เป็นจารึกภาษาฟินิเชีย (KAI 4 หรือ TSSI III 6) ที่มีการตีพิมพ์ใน ค.ศ. 1930Maurice Dunand, Nouvelle Inscription Phénicienne Archaique, RB 39 (1930): 321–331. ปัจจุบันอยู่ที่พิพิธภัณฑ์ปราสาทบิบลอส

มีการตีพิมพ์จารึกนี้ใน Fouilles de Byblos (เล่ม 1, 1926–1932, หมายเลข 1141, แผ่นพิมพ์ที่ XXXI) ของมอริส ดูน็องด์ and 

จารึกนี้มีอายุถึงศตวรรษที่ 10 ก่อน ค.ศ. และมีรายละเอียดแรกสุดเท่าที่พบเห็นในภาษาฟินิเชียของบาอัลชามีน

ข้อความในจารึก
ในจารึกมีข้อความดังนี้:
# ชตสึรุ
ชตสึรุ  เป็นน้ำปลาท้องถิ่นของญี่ปุ่นที่มีกลิ่นฉุนคล้ายกับน้ำปลาของไทย น้ำปลาแท้ทำมาจากปลาที่เรียกว่า ฮาตาฮาตะ (Arctoscopus japonicus) โดยน้ำปลาชนิดนี้นิยมผลิตในจังหวัดอากิตะ

 ในวรรณคดี 
มีข้อสันนิษฐานที่เชื่อว่า ชตสึรุคือน้ำปลาญี่ปุ่นที่ปรากฏอยู่ใน กาพย์เห่ชมเครื่องคาวหวาน พระราชนิพนธ์ในพระบาทสมเด็จพระพุทธเลิศหล้านภาลัย รัชกาลที่ 2 ความว่า

ในบทประพันธ์กล่าวถึง "น้ำปลาญี่ปุ่น"  จากข้อมูลงานวิจัย "กาพย์เห่ชมเครื่องคาวหวาน กาพย์เห่นิราศแรมรสร้าง" โดยศาสตราจารย์ชลดา เรืองรักษ์ลิขิต ว่า น้ำปลาญี่ปุ่นดังกล่าวนั้นเป็นน้ำปลาที่น่าจะเข้ามากับเรือสินค้าที่เดินทางมายังกรุงเทพ น้ำปลาญี่ปุ่นนั้นมีรสชาติที่ไม่เค็มเท่ากับน้ำปลาไทย แต่อย่างไรก็ตามน้ำปลาญี่ปุ่นในที่นี้ก็ไม่น่าจะใช่ซอสโชยุ ในตำรา แม่ครัวหัวป่าก์ ของท่านผู้หญิงเปลี่ยน ภาสกรวงศ์ ก็เจาะจงใช้น้ำปลาญี่ปุ่นปรุงรสเค็ม 

ในปัจจุบันได้ใช้น้ำปลาไทยแทน ทั้งยังหาข้อสรุปไม่ได้ว่าน้ำปลาญี่ปุ่นที่ปรากฏในสำรับอาหารไทยตำรับในรั้วในวังนั้นใช่น้ำปลาญี่ปุ่นจริงหรือไม่ กฤช เหลือลมัย สันนิษฐานว่าน้ำปลาสูตรพิเศษของญี่ปุ่นคือการนำไปหมักกับซีอิ๊วชั้นดี ส่วนศาสตราจารย์ชลดา เรืองรักษ์ลิขิต สันนิษฐานได้ว่า เป็นน้ำปลาสูตรพิเศษที่นำไปหมักกับซีอิ๊วดี ๆ ก็ได้